የህወሓት 40ኛ ዓመት የምስረታ በዓል በመቀሌ እየተከበረ ነው
 የህወሓት 40ኛ ዓመት የምስረታ በዓል በመቀሌ እየተከበረ ነው።በዓሉ በተለያዩ ትእይንቶች በመቀሌ ስታዲየም ከማለዳው ጀምሮ በመከበር ላይ ይገኛል።በበዓሉ ላይ የኢፌዴሪ ፕሬዚዳንት ሙላቱ ተሾመ፣ ጠቅላይ ሚኒስትር ሀይለማርያም ደሳለኝ፣ የሱዳን ፕሬዚዳንት ኦማር ሀሰን አልበሽር እና ከፍተኛ የመንግስት ባለስልጣናት፣ የጎረቤት አገራትና አጋር ድርጅቶች ከፍተኛ ባለስልጣናት ተገኝተዋል።በአሁኑ ወቅት የትጥቅ ትግሉ የተጀመረበትን ምክንያት እና ትግሉ የነበረውን መልክ የሚያሳዩ ትዕይንቶች በመቅረብ ላይ ይገኛሉ።ከትግራይ ክልል የተሰባሰቡ እናቶችና የቤተሰብ አባላት በትጥቅ ትግሉ ወቅት የተሰዉ ልጆቻቸውን እና ዘመዶቻቸውን ፎቶግራፍ ይዘው በስታዲየሙ ተገኝተዋል።በዚህም ወቅት በ10 ሺህ የሚቆጠረው በስታዲየሙ የሚገኘው የበዓሉ ታዳሚ በመቆም ክብር ሰጥቷል።ይህም ትእይንት በስታዲየሙ እየተከታተሉ የሚገኙ ታዳሚዎችን ወደኋላ ወስዶ በትዝታ አስለቅሷል።በትጥቅ ትግሉ ወቅት ከ60 ሺህ የሚበልጡ ታጋዮች ተሰውተዋል።በትግሉ ወቅት ለአካል ጉዳተኝነት የተዳረጉ ታጋዮችም በስታዲየሙ ትእይንት አቅርበዋል።በዚህ የትጥቅ ትግል ከ100 ሺህ የሚበልጡ ታጋዮች አካል ጉዳተኛ ሆነዋል። (ኤፍ.ቢ.ሲ)